Nr: 50 / 09.05.2019

**ANUNŢ:**

Serviciul Public Județean Salvamont Salvaspeo Mureș cu sediul în Tg Mureș, Piața Victoriei nr. 1 organizează în data de 06.06.2019 concurs de ocupare, prin recrutare, a funcţiei contractuale vacante de salvator montan – două posturi.

Concursul se va desfăşura la sediul Serviciul Public Judeșean Salvamont Salvaspeo Mureș, astfel:

Proba scrisă se va desfăşura în data de: 06 iunie 2019, ora 11,00; proba practică: 07 iunie 2019, ora 11,00.

Interviul se va susţine în termen de 5 zile lucrătoare de la data susţinerii probei scrise. Data şi ora susţinerii interviului respectiv a probei practice se vor afişa odată cu rezultatul probelor scrise și practice.

Candidaţii trebuie să îndeplinească cumulativ condiţiile prevăzute de art.3 din Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare.

Condiții de participare: studii medii. Vechime nu se cere. Condiţiile specifice, bibliografia, conţinutul dosarului de înscriere la concurs sunt afişate la sediu.

Dosarele de înscriere la concurs se pot depune în termen de 10 zile lucrătoare de la publicarea anunţului de concurs în monitorul oficial.

Relaţii suplimentare se pot obţine la tel. 0365 430 940.

KOVÁCS Zoltán Róbert

șef serviciu

**CONDIȚII SPECIFICE**

**pentru ocuparea postului de**

**SALVATOR MONTAN**

În vederea ocupării celor două posturi de salvator montan, la concursul din data de 06 iunie 2019, sunt următoarele:

- apt din punct de vedere medical pentru a lucra la înălțime,

- cazier juridic fără fapte înscrise,

- atestat valabil pentru meseria de salvator montan.